
«ՈՐՊԵՍ ՆՎԻՐԱՏՎՈՒԹՅՈՒՆ ԳՈՒՅՔ ԸՆԴՈՒՆԵԼՈՒ ԵՎ ԱՄՐԱՑՆԵԼՈՒ ՄԱՍԻՆ»
ՀՀ կառավարության որոշման նախագծի վերաբերյալ
ՀՀ կառավարության 2024 թվականի հունիսի 6-ի N 843-Լ որոշմամբ (այսուհետ՝ Որոշում) Հայաստանի Հանրապետության կառավարությունը թույլատրել է «Գյուղատնտեսական ծառայությունների կենտրոն» պետական ոչ առևտրային կազմակերպությանը (այսուհետ՝ Կազմակերպություն) Հայաստանի Հանրապետության կառավարության 2022 թվականի հոկտեմբերի 13-ի N 1605-Լ որոշմամբ հաստատված՝ հողային բարեփոխումների փորձնական ծրագրի շրջանակներում ձեռք բերված հողամասերը (այսուհետ՝ Գույք) վաճառել՝ առանց դրանք առանձին գույքային միավորների բաժանելու:
Միաժամանակ Որոշմամբ սահմանվել է, որ Գույքի շուկայական արժեքի գնահատման և օտարման գործընթացներն իրականացվելու են Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեի (այսուհետ՝ Կոմիտե) «Գույքի գնահատման և աճուրդի կենտրոն» ՊՈԱԿ-ի կողմից:
ՀՀ էկոնոմիկայի նախարարը գրությամբ տեղեկացրել է ՀՀ վարչապետի աշխատակազմին, որ «Գույքի գնահատման և աճուրդի կենտրոն» ՊՈԱԿ-ի կողմից Գույքի օտարման նպատակով կազմակերպվել է թվով 8 աճուրդ, որոնք գնորդների բացակայության (հայտեր չներկայացվելու) պատճառով չեն կայացել։
Միաժամանակ, Որոշման 6-րդ կետով սահմանված կարգավորման համաձայն՝ Որոշմամբ նախատեսված ժամկետների ավարտից հետո չվաճառված հողերի առկայության դեպքում անհրաժեշտ է կազմակերպել քննարկում շահագրգիռ կողմերի մասնակցությամբ և Հայաստանի Հանրապետության վարչապետի աշխատակազմ ներկայացնել առաջարկություններ չվաճառված հողերի հետագա տնօրինման և տիրապետման վերաբերյալ։
Վերոգրյալ պահանջի կատարումն ապահովելու նպատակով Կոմիտեի, «Գույքի գնահատման և աճուրդի կենտրոն» և «Գյուղատնտեսական ծառայությունների կենտրոն» պետական ոչ առևտրային կազմակերպությունների կողմից իրականացվել են համապատասխան քննարկումներ։
[bookmark: _GoBack]Հաշվի առնելով իրականացված աճուրդային գործընթացների շրջանակներում Գույքի նկատմամբ գնորդների կողմից հետաքրքրվածության բացակայությունը, Որոշմամբ սահմանված ժամկետների ավարտից հետո Գույքի հետագա տնօրինման անհրաժեշտությունը և «Գյուղատնտեսական ծառայությունների կենտրոն» պետական ոչ առևտրային կազմակերպության գրությունը՝ Գույքը նվիրատվության իրավունքով Հայաստանի Հանրապետությանը տրամադրելու վերաբերյալ, առաջարկվել է Գույքը սեփականության իրավունքնով հանձնել Հայաստանի Հանրապետությանը:
Հիմք ընդունելով շահագրգիռ կողմերի քննարկման արդյունքները, Կազմակերպության տնօրենի գրությունը՝ Կոմիտեի կողմից մշակվել է «Որպես նվիրատվություն գույք ընդունելու և ամրացնելու մասին» ՀՀ կառավարության որոշման նախագիծը, համաձայն որի՝ նախատեսվում է ընդունել հողային բարեփոխումների փորձնական ծրագրի շրջանակներում ՀՀ Արմավիրի մարզի Վաղարշապատ համայնքի Հայթաղ բնակավայրում ձեռք բերված և խոշորացված 14 միավոր հողամասերի նվիրատվությունը Հայաստանի Հանրապետությանը և ամրացնել Կոմիտեին։
ՀՀ կառավարության 18.08.2021թ. թիվ 1363-Ա որոշմամբ սահմանվել է ՀՀ կառավարության 2021-2026թթ. ծրագիրը, որի 6.7 կետով հաստատվել է «Պետական գույքի արդյունավետ կառավարում» բաժինը։ Ծրագրի համաձայն սահմանվել են գույքի արդյունավետ կառավարման, արդյունավետության և գրավչության բարձրացմանն ուղղված մի շարք կատարման ենթակա միջոցառումներ։ Սույն նախագիծը բխում է ՀՀ կառավարության 2021-2026թթ. ծրագրի պահանջներից։
«Որպես նվիրատվություն գույք ընդունելու և ամրացնելու մասին» Հայաստանի Հանրապետության կառավարության որոշման նախագծի ընդունումը Հայաստանի Հանրապետության պետական բյուջեում ծախսերի և եկամուտների ավելացում կամ նվազեցում չի առաջացնի:

